《过张白云先生故居》
宋代·孙松寿

世外烟霞未易期，可人平野淡秋曦。篮舆出郭梦差好，竹杖临流意共迟。

已觉此怀飞缥渺，不须明月问盈亏。仙翁骑鹤归来否，旧隐林高绿更奇。

作者简介：（1111—?）泗州郫县人，字岩老，号牧斋。高宗绍兴五年进士。守汉嘉，有惠爱。范成大、赵雄言其贤，诏转一官，除直秘阁，不就。孝宗淳熙五年，授利州路转运判官，时年六十六，乞致仕。